Robert Riefling

Robert Dankwart Leo Riefling (født 17. september 1911 i Aker, død 1. juli 1988) var en norsk pianist og musikkpedagog.


== Biografi ==
Han debuterte 11 år gammel med Oslo filharmoniske orkester, og med solokonsert som fjortenåring i Gamle Logens store sal (september, 1925). Han ledet Rieflings Klaverinstitutt 1941–52, sammen med broren Reimar Riefling (1898–1981).  Fra 1942 til 1943 var han fange på Grini fangeleir og Bredtvet.
Han var professor ved Det Kongelige Danske Musikkonservatorium 1965–1973 og ved Norges musikkhøgskole 1973–1980. Riefling utga om lag 60 plateinnspillinger: Bachs Das Wohltemperierte Klavier to ganger (første gang i 1946 som første nordmann som fremførte dette verket), samtlige klaversonater av Beethoven og Fartein Valens klaververk. Flere komponister har skrevet musikk for ham, blant dem Klaus Egge og Harald Sæverud. Til 75-årsdagen i 1986 avholdt Kong Olav V en festmatine for Riefling.
Han skulle være æresgjest ved Festspillene i Nord-Norge i juni 1988 og dele ut Riefling-prisen, men ble syk og måtte melde avbud.
Han var sønn av musikeren Albert Heinrich Theodor Riefling (1868–1946) og Ingeborg Louise Rollag (1868–1959). Faren var teatermusiker og dirigent i Kristiania fra omkring 1892, og spilte piano, kirkeorgler og fagott. Broren Reimar Riefling (1898–1981) var også pianist.
Robert var gift med pianisten Amalie Christie fra 1944 til 1947 (og dermed svoger av Werner Christie og Johan Koren Christie), med filantropen Borghild Hammerich fra 1949 til 1978 og med Bibbi Lindstrøm fra 1988.


== Priser og utmerkelser ==
1. pris ved Interskandinavisk konkurranse i København 1936
O. Christensens Mindepris i København 1945
æresmedlem i Norsk Tonekunstnersamfund
kommandør av 1. klasse av St. Olavs Orden
ridder av Dannebrog
Grand Prix du Disque i Paris i 1965 for en plateinnspilling.
Oslo-kritikernes hederspris 1965
Musikkritikerprisen 1979
Musikkselskapet Harmoniens hederspris 1970
Lindemanprisen 1979
Oslo bys kulturpris 1985 på kroner 50 000 og en bronsestatuett
Spellemannprisen 1985 i klassen klassisk musikk/samtidsmusikk for den ene utgivelsen av Das Wohltemperierte Klavier
Gammleng-prisen 1986
Verdienstkreuz 1. Klasse des Verdienstordenes der Bundesrepublik Deutschland i 1987
Nominert til Spellemannprisen 1987 for platen Interprets Bach


== Utgivelser ==
1948: Rondo amoroso (HMV DA 11902). 78-plate innspilt i København 5. april 1948. Samme melodi utgitt på HMV DB 5296 og HMV 7PM, innspilt i København juni 1950
1950: Kjempeviseslåtten (HMV DB 5296), innspilt i København 8. juni 1950
1971: Kjempeviseslåtten/Rondo amoroso (HMV, 7-XNA-116)
To folkeviser Op. 3 Blåbukken/Pål sine høner (HMV NBLP 2).  Arrangert av Rievertz
Ca. 1955: Klaus Egges Klaverkonsert nr. 2 Variasjoner og fuge over Solfager og Ormekongen (Mercury MG 90003, ca. 1955). Med Oslo Filharmoniske orkester dirigert av Øivin Fjeldstad i 1950
Ludwig Van Beethoven Piano Sonatas, Vol. V (MHS OR 189)
Beethoven – Piano Sonatas Vol. X (29 & 30)  (MHS OR 194)
1964: Grieg, piano concerto (Allegro Records (UK), ALL 719, LP).  Oslo Filharmoniske Orkester dirigert av Odd Grüner-Hegge
1966: Franz Berwald – Piano Quintet No. 1 In C Minor; Piano Quintet No. 2 In A Major (H-1113, England). Benthien Quartet.
1985: Das wohltemperierte Klavier (5 LP-plater, Philips 416343-48).  Musikk av Bach, i anledning Bachåret (300 år) og 60-årsjubileet for Rieflings debut.
1986: Til mitt publikum (Simax). Til 75-årsdagen.
1987: Interprets Bach (SIMAX PSC 1030)
1988: Beethoven: Piano sonatas no. 18 & no. 32 (SIMAX PSC 1048)
1988: Das wohltemperierte Klavier (SIMAX, to CD-sett)
2009: Great Norwegian performers 1945–2000 (SIMAX).  Riefling m.fl.


== Referanser ==


== Eksterne lenker ==
(en) Robert Riefling – kategori av bilder, video eller lyd på Commons 
(en) Robert Riefling på MusicBrainz